Engleske ceremonijalne grofovije
Ceremonijalna grofovija (engleski: Ceremonial county) ili Poručnička (namjesnička) zona (Lieutenancy area) je jedna varijanta engleske grofovije kojem je na čelu Lord poručnik (Lord Lieutenant), monarhov namjesnik.

Ceremonijalne ili bolje rečeno svečarske grofovije nemaju nikakvu administrativnu funkciju, već isključivo paradnu i emotivnu, kao
dio engleske tradicije, uz koju su njihovi stanovnici vezani.

Pored te svečarske uloge te grofovije se koriste i u geografske i statističke svrhe.

Karakteristike i historija 
Ceremonijalne grofovije kreirane su 1977., nakon izglasavanja Zakona o poručničkim zonama (Lieutenancies Act) u Engleskoj, Walesu i Škotskoj.

Cijela Engleska (uključujući Veliki London i arhipelag Scilly) podijeljena je na 48 ceremonijalnih grofovija, koje su također znane i kao geografske grofovije. 

Najveći dio njih ima isto ime kao i novonastale administrativne grofovije, ali nemaju isti teritorij, novi su najčešće nešto manji.

U većini slučajeva sastoje se iz jedne administrativne grofovije uz nekoliko unitarnih jedinica (Unitary authorities), ali ima i takvih koje nemaju nijednu grofoviju već samo unitarne jedinice.

Veliki London i sve metropolitanske grofovije također imaju i adekvatne ceremonijalne grofovije.

Pored Lorda poručnika, svaki ima i Visokog šerifa (High sheriff), čija je uloga također ceremonijalna.

Lista ceremonijalnih grofovija 
 Northumberland
 Tyne and Wear
 Durham
 Cumbria
 Lancashire
 North Yorkshire
 East Riding of Yorkshire
 South Yorkshire
 West Yorkshire
 Greater Manchester
 Merseyside
 Cheshire
 Derbyshire
 Nottinghamshire
 Lincolnshire
 Rutland
 Leicestershire
 Staffordshire
 Shropshire
 Herefordshire
 Worcestershire
 West Midlands
 Warwickshire
 Northamptonshire
 Cambridgeshire
 Norfolk
 Suffolk
 Essex
 Hertfordshire
 Bedfordshire
 Buckinghamshire
 Oxfordshire
 Gloucestershire
 Bristol
 Somerset
 Wiltshire
 Berkshire
 Greater London
 Kent
 East Sussex
 West Sussex
 Surrey
 Hampshire
 Isle of Wight
 Dorset
 Devon
 Cornwall
 City of London

Izvori

Vanjske veze 
 Local government 

 
Grofovije